Ekde julio 2012, la PUD kreas en la de li regataj regionoj instituciojn taŭgajn por ĝi. Sin prezentante kiel tria vojo inter la reĝimo kaj la opozicio, ĝi antaŭenmetas politikan modelon konforman al la ideologia doktrino de la PLK. La Rojava fariĝis la montrofenesro de la « demokratia aŭtonomeco » imagita de la fondinto de la PLK, s-ro Abdullah Öcalan, de sia malliberejo en Turkujo. Temas pri modelo bazita sur forta malcentralizado, kiu implicas rifuzon de la naci-ŝtato, inkluzivon de la etnaj kaj religiaj malplimultoj, kaj ankaŭ egalecon de viroj kaj virinoj. Sed tiu modelo malbone kaŝas la dominadon de la partio al la institucioj kaj la forigon de ties rivaloj.